Приложение № 2

МЕТОДИКА ЗА ОЦЕНКА НА ОФЕРТИТЕ, КЛАСИРАНЕ

Критерият за възлагане на настоящата поръчка е икономически най-изгодна оферта, при оптимално съотношение качество/цена (чл.70, ал.2, т.3 от ЗОП), съобразно настоящата Методика за оценка – приложение на Документацията за участие.

***Мотиви:*** Чрез показателите за оценка ще се оценяват самостоятелно характеристиките на предмета на обществената поръчка по отношение на качество, цена и технически предимства за изпълнение на поръчката, предложени от всеки един участник. Оценката ще бъде съсредоточена в избиране на онази оферта, която съчетава в себе си оптимално съотношение качество/цена, като по този начин се взема предвид качеството на предлаганата услуга. За целта са въведени точни и ясни критерии обвързани с целите и изискванията от Техническата спецификация, съставляваща част от Документацията за участие, основавайки се на чл.70, ал.5, във вр. с чл.70, ал.7, т.3, б. „б“ от ЗОП.

При определянето на критериите за възлагане, е взето предвид, че тежестта и сложността при изпълнение на услугата, са пропорционални на нейната икономическа значимост, посредством, което се обуславя идеална съвкупност, имаща за последица спазването на основните принципи, прокламирани в чл. 2 на ЗОП.

Настоящата методика съдържа конкретните указания за определяне на комплексната оценка на всяка оферта, а именно:

- процентното съотношение между показателите от методиката, ведно с алгоритъма на изчисляване на комплексната оценка на офертите;

- описание на показателите, общия брой от точки, които ги формират и формулата за изчисляване на техните точки;

- описание на подпоказателите и скалата от точки, които могат да бъдат присъждани, с оглед степента на съответствието им.

Комисията прилага методиката по отношение на офертите на участниците, които **не** са предложени за отстраняване от участие в процедурата.

Техническо предложение на участник, **не се допуска до оценка** по посочената по-долу Методика и се предлага за отстраняване, когато:

- не отговаря на изискванията на Възложителя, посочени в Техническата спецификация;

 и/или действащото законодателство и/или съществуващите приложими стандарти;

- се установи наличие на информация в дадена част от техническото предложение на участника, която го прави несъответстващо на ТС;

- се установи несъгласуваност и/или противоречия, и/или непълноти, и/или празноти на информацията в отделните части на техническото предложение на участника;

- не са приложени графици, планове, схеми, таблици, чертежи или други приложения, когато те са описани/посочени в съдържанието на техническото предложение, но физически не са налични.

**І. ОЦЕНКA – ОБЩИ ПОЛОЖЕНИЯ**

Класирането на допуснатите до участие оферти се извършва на база получената от всяка оферта **“Комплексна оценка” - (КО),** като сума от оценките по следните показатели:

* ***Техническо предложение –* П1ТП**;
* ***Предлагана цена – П2*КОМПЛЕКСНА ОЦЕНКА НА ЦЕНОВОТО ПРЕДЛОЖЕНИЕ (П2 КОЦП)**

по следната формула: **КО = П1ТП х0,5 + П2 КОЦП х0,5**

Максималният брой точки, които оферта може да получи e 100.

**Определяне на оценките по показатели:**

***1. Техническо предложение –* П1ТП** с относителна тежест 50 %, при максимално възможен брой точки – 100т.

Изчислява се по следната формула:

**П1ТП *= П.1.1+П1.2+П1.3+П1.4***

където:

- ***подпоказател (П.1.1)*** – Въведение и встъпителен анализ;

- ***подпоказател (П.1.2)*** – Стратегията на участника по отношение изпълнението на договора;

- ***подпоказател (П.1.3)*** – График за изпълнение на дейностите;

- ***подпоказател (П.1.4)*** – Концепция за провеждане на информационна/и кампания/и за популяризиране на предложената Система за автоматично обслужване.

Присъждането на точките по отделните подпоказатели на техническото предложение се извършва съобразно посоченото в Таблица № 1, по нататък в тази Методика.

***2***. ***Предлагана цена – П2*КОМПЛЕКСНА ОЦЕНКА НА ЦЕНОВОТО ПРЕДЛОЖЕНИЕ (П2 КОЦП)** с относителна тежест 50%, при максимално възможен брой точки – 100т.;

Оценка по показател ***Предлагана цена –* П2 КОМПЛЕКСНА ОЦЕНКА НА ЦЕНОВОТО ПРЕДЛОЖЕНИЕ (П2 КОЦП)** се формира от следните подпоказатели:

* предложена обща цена за еднократно изпълнение на всички дейности, предмет на поръчката;
* предложени цени за изпълнение на посочени от Възложителя специфични дейности с определени тежести,

по следната формула: **П2 КОЦП = ОО.Ц х 40 + ОСП.Д. х 60, където:**

**ОО.Ц. - ОЦЕНКА НА ОБЩА ЦЕНА ЗА ЕДНОКРАТНО ИЗПЪЛНЕНИЕ НА ВСИЧКИ ДЕЙНОСТИ** с максимален брой точки 40 (формира максимум 40 точки в **П2 КОЦП**);

**ОСП.Д. - ОЦЕНКА НА ЦЕНИ ЗА ИЗПЪЛНЕНИЕ НА СПЕЦИФИЧНИ ДЕЙНОСТИ,** с максимален брой точки 60 (формира максимум 60 точки в **П2 КОЦП**);

*За целите на настоящата оценка, под посочените по-долу термини ще се разбира****:***

***„Стратегия“*** *– документ (част от техническото предложение на всеки участник), в който се формулират основните цели и задачи на участника, определя се последователността на дейностите (задачите), разпределението на ресурсите необходими за постигане на крайните цели/задачи способите и системите за мониторинг и контрол, които възнамерява да използва.*

***„Пропуски“*** *- са винаги на лице, когато в изходната информация не са обхванати всички факти и обстоятелства, имащи отношение към фактическата ситуация/процес/задача/дейност.*

 ***„Неясноти“*** *- когато се установят формално отразени факти и обстоятелства, без да е налице причинноследствената връзка между тях и посочените последици/резултати.*

 ***„Формално/Бланкетно“*** *- описание, в което са преповторени основните положения в ТС и/или в декларативен стил е заявено от участника, че ще се изпълняват, без да се изложат мотиви или аргументи за това.*

 ***„Обосновано/Подробно/Детайлно“*** *- описание, което не се ограничава единствено до просто изброяване/посочване, а съдържа допълнително поясняващи текстове, свързани с последователността, взаимообвързаността, съдържанието между отделните документи и/или текстове, дейности, процеси, мерки, способи, механизми и др., имащи отношение към изпълнението на поръчката.*

***„Качество“ –*** *съвкупност от предложените от участника в техническото му предложение, начини/методи, ресурси/средства/инструменти и организация за реализиране на поръчката, чрез които се постига проследимост на целия процес.*

***„Надгрaждане“ –*** *добавяне, разработване на техническото предложение, основаващо се на изискванията на ТС като не се ограничава само до това, а включва в себе си допълнителни анализи, процедури, методи и начини, чрез които се обуславя и гарантира изпълнението на поставените в поръчката цели.*

***„Рационалност“*** *- показва кои от определените предпоставки (факти и обстоятелства) следват определени изводи и кога връзката между тях осигурява последователност и обоснованост на предложението.*

***„Потенциален риск“*** *- функция на вероятността за настъпване на неблагоприятно събитие, осуетяващо реализацията на обществената поръчка/договорът за изпълнение на поръчката и сериозността на този ефект, вследствие на наличието на опасност.*

***„Корелация“*** *– комбиниране.*

***„Съществуващата система за събиране“****- описаните в ТС и приложенията параметри на системата към момента на обявяване на условията за участие, а именно- брой и вид съдове, технология на събиране, кратности.*

**ІІ. Оценка на Техническо предложение.**

Критерии за оценка на съответствието по отношение на минималното съдържание на техническото предложение на участниците:

Оценяването на показателя ***Техническо предложение*** за изпълнение на поръчката ще се извърши, както следва:

По показател **П1ТП** комисията ще оценява представеното от Участника „Техническо предложение за изпълнение на обществената поръчка“ и съответствието с изискванията на Възложителя за изпълнение на поръчката, посочени в Техническите спецификации.

Офертите на участниците, които отговарят на изискванията на Възложителя, се подлагат на сравнителен анализ и се оценяват при условията и начина, описани тук:

Максималната оценка по показател **П1ТП** е **100 точки** и представлява сбор от точките по отделните подпоказатели, описани в Таблица № 1. Или:

**П1.1.Въведение и встъпителен анализ:**

- Основни коментари по Техническите спецификации, които Участникът смята, че са от съществено значение за успешната реализация на дейностите по предмета на договора. Участникът следва да покаже нивото на познаване на Техническите спецификации и предмета на договора – макс. **10 точки**.

**П.1.2. Стратегията на участника по отношение изпълнението на договора –** макс.**50 точки, включваща:**

П.1.2.1. Описание на начина, технологията и организацията, които Участникът планира да приложи, за да изпълни дейностите, описани в Техническите спецификации – макс.**45 точки.**

***Указания:*** Тук участникът следва да докаже, че ще успее с наличните си ресурси да поддържа територията максимално чиста и, с което ще се покрие и основната цел на обществената поръчка – да се поддържа града чист. Като минимум, Участникът трябва да развие:

-Дейности по събиране и транспортиране на отпадъци до съоръжения за третиране.

-Дейности по почистване на улици, булеварди и места за обществено ползване.

- Дейности по почистване на сняг и лед, и обработване на тротоари, подходи към подлези, спирки и други места за обществено ползване чрез разпръскване на смеси - описание на материали, характеристики на реагентите, които ще се използват, разходна норма в съответствие с Наредба № РД-02-20-19/12.11.2012 г. за поддържане и текущ ремонт на пътищата, издадена от Министерството на регионалното развитие и благоустройство, дадени в Приложение 3 от Наредбата.

- Анализ на рисковете при изпълнение на поръчката. Участникът следва да разгледа двете основни групи рискове, посочени по-долу, като предложи мерки за недопускане и преодоляването им.

* **Вътрешни – рискове свързани с персонала, процесите и системите;**

***Рискове свързани с персонала:***

* недобросъвестно поведение на служителите, текучество;
* неосигурена безопасност на трудовата среда – трудови злополуки.

***Рискове свързани с процесите:***

* липса на комуникация между Възложителя и Изпълнителя;
* забавяне на плащанията и липса на финансов ресурс от страна на Възложителя.

***Рискове свързани със системи:***

* недостоверност на данните, които се генерират в хода на изпълнение на поръчката;
* срив на информационните и/или комуникационните системи.
* **Външни – обкръжаваща среда и физическо вмешателство.**

***Рискове свързани с обкръжаващата среда:***

* неблагоприятни промени в нормативната уредба;

***Рискове от физическо вмешателство:***

* природни бедствия;
* посегателства върху активите (техника и съоръжения) на Изпълнителя от трети недобросъвестни лица.

П.1.2.2. Предложение за маршрути за изпълнение на дейностите, описани в Техническите спецификации, за които изрично е посочено, че се изискват маршрути, както и да се посочат местата, където техниката за изпълнение на дейностите, съгласно Техническите спецификации, ще бъде позиционирана – макс.**5 точки.**

**П.1.3. График за изпълнение на дейностите**, описани в Техническите спецификации, за които изрично е посочено, че се изискват графици – макс.**10 точки**

***Указания:*** Тук участникът следва да включи:

- Анализ на графици (часови и маршрутни), съобразени с изискванията на Техническите спецификации;

- Оперативен план за изпълнение на дейностите по договора;

\****Забележка:*** *Примери на Оперативни планове могат да бъдат видени на интернет страницата на Столичен инспекторат :* [*www.inspectorat-so.org*](http://www.inspectorat-so.org) *, в секция Документи , подсекция Контрол по опазване на околната среда .*

- Идентифициране на основните моменти, включително продължителността им, които могат да се класифицират като ключови за реализацията на дейностите по предмета на поръчката.

Възложителят изисква участниците в Предложението за изпълнение на поръчката, да представят предложение за маршрути и графици за изпълнение на **всички дейности, включени в Техническата Спецификация, за които изрично е посочено, че се изискват.**

**П.1.4. Концепция за провеждане на информационна/и кампания/ по отношение на дейностите, включени в Техническата Спецификация** **, както** **и за популяризиране на предложената за въвеждане Система за автоматично обслужване** – макс.**30 точки.**

Таблица № 1

|  |
| --- |
| **ОЦЕНЯВАНЕ НА ПОДПОКАЗАТЕЛИТЕ НА** П 1. ТЕХНИЧЕСКО ПРЕДЛОЖЕНИЕ |
| СТЕПЕН НА СЪОТВЕТСТВИЕ | **Максимален брой точки - 100** |
| П1.1.Въведение и встъпителен анализ: | **Максимален брой точки- 10**  |
| - Техническото предложение отговаря на изискванията на Възложителя, посочени в указанията, техническата спецификация, на действащото законодателство, съществуващите изисквания и стандарти, като не се ограничава само с тях.- Предложението не преповтаря ТС, а съдържа *подробно* изложение и анализ на съществуващото положение, дейностите/задачите и целите на поръчката, обосноваващи необходимостта от изпълнението им. - Точно са идентифицирани заинтересованите страни, очертани са основните приоритети - относими към предмета на поръчката и *подробн*о е анализирано тяхното отражение върху изпълнението й. - Предложени са способи за реализация на предмета на поръчката, описан е начина на действие и взаимодействие между отделните заинтересовани лица/страни и е направена обоснована взаимовръзка между тях. - Разграничени са отделните процеси от задачите; описана е *подробно* взаимообвързаността, последователността и продължителността при изпълнението на отделните задачи от обхвата на поръчката, при съблюдаване на условията и изискванията на Възложителя.- Участникът е показал високо ниво на познаване на предмета на поръчката, анализирал е Техническите спецификации, по всички елементи от посочените изисквания на Възложителя. - В предложението на Участника са представени всичките му задължения, произтичащи от настоящата обществена поръчка и нормативната уредба, както и задълженията на общините, произтичащи от нормативната уредба в областта на управлението на отпадъците, включени в обхвата на настоящата обществена поръчка.***Констатация:*** *За предложението на участника може да се направи извод, че* ***отговаря на Възложителя и ТС, като ги обосновава и ги надгражда в значителна степен.*** | **10 точки** |
| - Техническото предложение отговаря на изискванията на Възложителя, посочени в указанията и техническата спецификация. - Предложението не преповтаря ТС на Възложителя, но в анализа се установяват неясноти по отношение на данните, отразяващи съществуващото положение, дейности/задачи и цели на поръчката.-Участникът е идентифицирал заинтересованите страни, очертал е основните приоритети, *като формално* е анализирал тяхното отражение върху изпълнението.- Предложени са способи за реализация на предмета на поръчката; описан е начина на действие и взаимодействие между отделните заинтересовани лица/страни, но не е направена *обоснована/подробна* взаимовръзка между тях. - Направено *е формално* разграничение на отделните процеси от задачите; описана е взаимообвързаността, последователността и продължителността при изпълнението на отделните задачи от обхвата на поръчката, съобразно изискванията на Възложителя.- Участникът е показал познаване на Техническите спецификации и предмета на договора, но е подходил *формално* при описанието на основните елементи от посочените изисквания, заложени в Техническите спецификации от Документацията за участие. - В предложението на Участника са представени задължения, произтичащи от настоящата обществена поръчка и нормативната уредба, както и задълженията на общините, произтичащи от нормативната уредба в областта на управлението на отпадъците, включени в обхвата на настоящата обществена поръчка, но без да се анализирани.***Констатация:*** *За предложението на участника може да се направи извод, че* ***отговаря на основните изисквания на Възложителя и ТС, като ги обосновава, без да ги надгражда.*** | **5 точки** |
| - Техническотопредложение отговаря на изискванията на Възложителя, посочени в указанията и техническата спецификация. - Предложението преповтаря ТС на Възложителя, без да ги анализира и обосновава. - Участникът е идентифицирал заинтересованите страни, очертал е основните приоритети, без да анализира тяхното отражение върху изпълнението.- Предложени са способи за реализация на предмета на поръчката; описан е начина на действие и взаимодействие между отделните заинтересовани лица/страни, но не е анализирана и обоснована взаимовръзка между тях. - Направено е *формално* разграничение на отделните процеси от задачите, като не е обоснована взаимообвързаността, и/или е нарушена последователността и/или не е съобразена продължителността при изпълнението на отделните задачи от обхвата на поръчката, с условията на Възложителя.- Участникът е показал основно ниво на познаване на Техническите спецификации и предмета на договора, описал е по-малко от половината елементи от посочените изисквания, като останалата част е сведена до *обикновено изброяване*. - В предложението на Участника само са изброени задълженията произтичащи от настоящата обществена поръчка и нормативната уредба, както и задълженията на общините, произтичащи от нормативната уредба в областта на управлението на отпадъците, включени в обхвата на настоящата обществена поръчка без да са анализирани.***Констатация:*** *За предложението на участника може да се направи извод, че* ***отговаря на основните изисквания на Възложителя и ТС, без да ги надгражда и/или обосновава.*** | **1 точка** |
| П.1.2. Стратегията на участника по отношение изпълнението на договора | **Максимален брой точки- 50**  |
| П.1.2.1. Описание на начина, технологията и организацията, които Участникът планира да приложи, за да изпълни дейностите, описани в Техническите спецификации ***Указания***: Тук участника следва да докаже, че ще успее с наличните си ресурси да поддържа територията, за която участва, максимално чиста, с което ще се покрие и основната цел на обществената поръчка – да се поддържа града чист.  | **Максимален брой точки- 45** |
| - Участникът *подробно* е описал начина, технологията и организацията, които планира да приложи, за да изпълни дейностите, описани в Техническите спецификации. *Детайлно* е посочил и обвързал наличните ресурси, персонал и техника, в съответствие с изискванията на ТС. В резултат, на което е доказал, че ще успее да поддържа територията максимално чиста.- Участникът е анализирал всички рискове, като е отчел възможните аспекти на проявлението им, прогнозирал е възможността от настъпването им и е предложил корелация между различните мерки за недопускането и/или преодоляването им, с цел редуциране на негативното им въздействие върху успешното изпълнение на поръчката.  | **45 точки** |
| - Участникът е *формално* описал начина, технологията и организацията, които планира да приложи, за да изпълни дейностите, описани в Техническите спецификации. Посочил е и е обвързал наличните ресурси, персонал и техника с изискванията на ТС, като е *бланкетно* е очертал рисковете, които биха могли да повлияят върху изпълнението, с което е доказал, че ще успее да поддържа територията максимално чиста.- Участникът е *формално* е анализирал всички рискове, като е отчел възможните аспекти на проявление, прогнозирал е възможността от настъпването им и е предложил мерки за недопускането и/или преодоляването им, с цел редуциране на негативното им въздействие върху успешното изпълнение на поръчката.  | **25 точки** |
| - Участникът *бланкетно* е описал начина, технологията и организацията, които планира да приложи, за да изпълни дейностите, описани в Техническите спецификации, като *формално* е изброил необходимите ресурси, персонал и техника по изискванията на ТС, без да ги анализира и обосновава. В резултат на възприетия *формален* подход, е допуснал неясноти, с което не е доказал и обосновано, че ще успее да поддържа територията максимално чиста.- Участникът е разгледал всички рискове, като *формално* е отчел възможните аспекти на проявление, прогнозирал е възможността от настъпването им и е предложил *формални* мерки за недопускането и/или преодоляването им, с цел редуциране на негативното им въздействие върху успешното изпълнение на поръчката.  | **10 точки** |
| П.1.2.2. Предложение за маршрути за изпълнение на дейностите, описани в Техническите спецификации, за които изрично е посочено, че се изискват маршрути, както и да се посочат местата, където техниката за изпълнение на дейностите, съгласно Техническите спецификации, ще бъде позиционирана | **Максимален брой точки- 5**  |
| 1.2.2.1. Участникът е дал *подробно* предложение за маршрути за изпълнение на дейностите, описани в Техническите спецификации, както и за местата, където техниката за изпълнение на дейностите съгласно Техническите спецификации ще бъде позиционирана. | **5 точки** |
| 1.2.2.2. Участникът е предложил маршрути за изпълнение на дейностите, описани в Техническите спецификации, както и за местата, където техниката за изпълнение на дейностите съгласно Техническите спецификации ще бъде позиционирана, без *подробно* да ги е описал. | **2 точки** |
| 1.2.2.3. Участникът е предложил маршрути за изпълнение на дейностите, описани в Техническите спецификации, както и за местата, където техниката за изпълнение на дейностите, съгласно Техническите спецификации ще бъде позиционирана, без да ги е обосновал в логистична последователност. | **1 точка** |
| П.1.3. График за изпълнение на дейностите, описани в Техническите спецификации, за които изрично е посочено, че се изискват графици | **Максимален брой точки-10**  |
| 1.3.1.Участникът е развил детайлни графици (часови и маршрутни), съобразени с изискванията на Техническите спецификации и предложения от Участника Оперативен план за изпълнение на дейностите по договора, идентифицирал е основните моменти, включително продължителността им, които могат да се класифицират като ключови за реализацията на дейностите по предмета на поръчката. | **10 точки** |
| 1.3.2. Участникът е представил графици (часови и маршрутни), съобразени с изискванията на Техническите спецификации и предложения от Участника Оперативен план за изпълнение на дейностите по договора, но не е идентифицирал основните моменти, включително продължителността им, които могат да се класифицират като ключови за реализацията на дейностите по предмета на поръчката. | **5 точки** |
| 1.3.3. Участникът *формално* е представил графици (часови и маршрутни), които формално са съобразени с изискванията на Техническите спецификации за изпълнение на дейностите по договора. | **1 точкa** |
| П.1.4. Концепция за провеждане на информационна/и кампания/и по отношение на дейностите, включени в Техническата Спецификация , както за популяризиране на предложената за въвеждане Система за автоматично обслужване | **Максимален брой точки- 30**  |
| 4.1. Оценка на подхода и методологията за провеждане на информационните кампании |  |
| 4.1.1 Участникът е разработил и представил в предложението си *подробно* концепция за провеждане на информационните си кампании и начин/и за организирането им. Същата е детайлна и обоснована. Предложеният подход и методология за изпълнение съответстват на техническата спецификация и участникът е разработил изпълнението на дейностите по начин, от който става *ясно*, че ще бъде постигната висока информираност на обществеността за предоставяната услуга съгласно заложените цели и приоритети в „Програма за управление на отпадъците на Столична община “. Кампаниите обхващат населението на територията на обслужвания район, към което са насочени, взети са предвид спецификите за района (като същите са описани и обосновани), съобразено е времето и периода на провеждане на кампаниите, със съответната информация за всеки сезон и конкретната целева група. Направен е *подробен* анализ и обосновка на целите и на целевата аудитория, до която информационната кампания ще достигне. | **30 точки** |
| 4.1.2. Участникът е разработил и представил в предложението си концепция за провеждане на информационните кампании и начин/и за организирането им, **като е в сила едно от следните**: *- формално* е развил концепцията за провеждане на кампаниите;- начинът/ите за организирането им не са *детайлно и подробно* описани;- концепцията *не е обоснована*.Предложеният подход и методология за изпълнение съответстват на техническата спецификация и участникът е разработил изпълнението на дейностите по начин, от който става ясно, че ще бъде постигната частична информираност на обществеността за предоставяната услуга.**За предложените кампании е в сила едно от следните твърдения:** - кампаниите не са насочени и/или не обхващат населението на територията на обслужвания район;- не са взети предвид спецификите на района или същите не са описани или обосновани;- времето и периода на провеждане на кампаниите не е съобразен с целевата група;- не е направено разграничение между представената информация за всеки сезон или същата е формално представена. В предложението на участника е посочена целевата аудитория, до която кампанията ще достигне, но аудиторията не е анализирана и обоснована. | **15 точки** |
| 4.1.3. Участникът е разработил и представил в предложението си концепция за провеждане на информационните кампании и начин/и за организирането им, **като за описанието са в сила две или повече от следните:**- *формално* е представена концепцията за провеждане на кампаниите;- начинът/ите за организирането им *не са детайлно и подробно* описани;- концепцията не е обоснована.В предложението си участникът е посочил подход и методология за изпълнение, но същите са *формално* разработени (присъстват в предложението, но са изброени без поясняващи текстове или яснота в изложението), начинът на представяне на информацията поставя под съмнение степента на информираност на целевата група и обуславя непостигане на заложените цели и приоритети в „Програма за управление на отпадъците на Столична община “.**За предложените кампании са в сила две или повече от следните твърдения:** - кампаниите не са насочени и/или не обхващат населението на територията на обслужвания район, към което са насочени;- не са взети предвид спецификите на района или същите не са описани или обосновани;- времето и периода на провеждане на кампаниите не е съобразен с целевата група;- не е направено разграничение между представената информация за всеки сезон или същата е формално представена. Участникът е посочил целевата аудитория, до която кампанията ще достигне, но аудиторията не отговаря на спецификата на поръчката. | **1 точкa** |

**III.** **Оценка по показател *Предлагана цена (*П2КОЦП)**

**Оценката по показател *Предлагана цена (*П2КОЦП) е сума от оценките по следните подпоказатели:**

* предложена обща цена за еднократно изпълнение на всички дейности, предмет на поръчката;
* предложени цени за изпълнение на посочени от Възложителя специфични дейности с определени тежести,

**по следната формулата:**

**П2КОЦП = ОО.Ц  + ОСП.Д.**

**Определяне на оценките по подпоказатели:**

* **ЗА ОБЩА ЦЕНА ЗА ЕДНОКРАТНО ИЗПЪЛНЕНИЕ НА ВСИЧКИ ДЕЙНОСТИ**

Оценява се общата цена, като сума от предложените от участника единични цени за еднократно изпълнение на всички дейности, предмет на поръчката, посочени в Образец №........ (Ценово предложение), съобразно прогнозните единични цени, посочени в Таблица 2.

Максималният брой точки за подпоказателя получава офертата на участника с предложена най-ниска обща цена за еднократно изпълнение на всички дейности, предмет на поръчката **– 40 точки.**

Точките на останалите участници се определят в съотношение към най-ниската предложена обща цена по следната формула:

**ОО.Цn = (ЦО.Ц.min / ЦО.Ц.n )х 40,** където:

**ОО.Цn** - оценка на предложената обща цена за еднократно изпълнение на всички дейности на n-тия участник;

**ЦО.Ц.min**– най-ниска предложена обща цена за еднократно изпълнение на всички дейности;

**ЦО.Ц.n**– обща цена за еднократно изпълнение на всички дейности, предложена от n-тия участник.

***\*Забележка:*** *Предложената от Участника обща цена за еднократно изпълнение на всички дейности не може да надвишава* ***706, 94 (седемстотин и шест и 0,94) лв. без ДДС****. В случай, че бъде предложена обща цена за еднократно изпълнение на всички дейности по-голяма от* ***706, 94 лв. без ДДС****, Участникът ще бъде отстранен от участие в процедурата.*

*В случай че Участникът е допуснал аритметични грешки, изразяващи се в несъответствие между предложените единични цени за съответните дейности и получената обща цена, ще се вземат предвид единичните, т.е. след извършване на пресмятане, ако комисията констатира разлика между предложените единични цени и крайната обща цена, ще се вземе предвид сумата, получена на база единични цени, без значение дали крайната цена се увеличава или намалява.*

*Таблица 2. – Прогнозни единични цени за изпълнение на дейностите и* ***пределна*** *обща цена за еднократно изпълнение на всяка една от дейностите*

|  |  |  |  |  |  |
| --- | --- | --- | --- | --- | --- |
| № | Видове дейности | Прогнозни цени за изпълнение на дейностите в **лв. без ДДС** | Мерна единица за отчитане изпълнението на дейностите | Предложена от участника цена за изпълнение на дейностите в **лв. без ДДС** | Предложена от участника цена за изпълнение на дейностите в **лв. с ДДС** |
| 1. | "Събиране и транспортиране на отпадъци от контейнери до съоръжение за третиране" | 153 | **тон** |  |  |
| 2. | „Събиране и транспортиране на Едрогабаритни отпадъци (ЕГО) и строителни отпадъци, образувани при извършване на ремонтни дейности от домакинствата, до съоръжение за третиране"  | 74 | **тон** |  |  |
| 3. | "Събиране и транспортиране на пепел , сгурия, пръст , пясък и др, инертни отпадъци от домакинствата до съоръжение за третиране" | 15 | **тон** |  |  |
| 4. | "Събиране и транспортиране на биоотпадъци/хранителни и кухненски/ до съоръжение за третиране" | 30 | **тон** |  |  |
| 5. | Събиране и транспортиране на биоотпадъци /зелени отпадъци/ от дворове и градини на домакинствата /окосени треви, клони, окапали листа и други подобни/ | 61 | **тон** |  |  |
| 6. | Събиране и транспортиране на биоотпадъци /окапали листа/ на обществени места – улични платна, тротоари, площади и др. | 46 | **тон** |  |  |
| 7. | "Събиране и транспортиране на отпадъци от улични кошчета" | 1 | **брой** |  |  |

|  |  |  |  |  |  |
| --- | --- | --- | --- | --- | --- |
| 8. | " Механизирано метене на улици /улични платна/ и площади " | 5,71 | **дка** |  |  |
| 9. | "Механизирано метене на тротоари, пешеходни зони, велоалеи и други места за обществено ползване" | 3,00 | **дка** |  |  |
| 10. | " Ръчно метене на тротоари, регули на улични платна, алеи, спирки на МГТ, велоалеи надлези, подходи към подлези, метростанции и др." | 14,15 | **дка** |  |  |
| 11. | "Почистване на прораснала трева по тротоари, улични платна, площади и други места за обществено ползване" | 0,09 | **м2** |  |  |
| 12. | "Уборка на места за обществено ползване, общинска собственост" | 0,79 | **дка** |  |  |
| 13. | "Механизирано почистване на пътното платно от отпадъци, наноси, пясък, пръст, треви и др." | 11,29 | **дка** |  |  |
| 14. | "Ръчно почистване на пътното платно от отпадъци, наноси, пясък, пръст, кал, треви и др." | 9,97 | **дка** |  |  |
| 15. | "Миене с автоцистерна с маркуч на улици, тротоари, площади, велоалеи и др. места за обществено ползване” | 51,07 | **дка** |  |  |
| 16. | „ Миене с водоструйка или пароструйка, с или без подходящи препарати на пешеходни зони и други места за обществено ползване „  | 11,57 | **дка** |  |  |
| 17. | "Миене с автоцистерна с дюзи на улични платна и площади" | 10,57 | **дка** |  |  |
| 18. | "Оросяване на улични платна и площади" | 7,61 | **дка** |  |  |
| 19. | "Почистване, поддържане проводимостта на вертикалната част на дъждоприемните шахти, разположени по уличните платна, места общинска собственост и транспортиране на отпадъците до съоръжение за третиране" | 12,18 | **брой** |  |  |
| 20. | „Почистване и поддържане проводимостта на линейните отводнители , разположени по уличните платна , тротоари и места общинска собственост и транспортиране на отпадъците до съоръжение за третиране .“ | 0,50 | **м** |  |  |
| 21. | "Почистване на пътни принадлежности: |  |  |  |  |
| 18.1.пътни знаци; | 0,35 | **брой** |  |  |
| 18.2.пътеуказателни табели; | 0,68 | **м2** |  |  |
| 18.3.предпазни тръбно-решетъчни парапети и еластични предпазни огради /мантинели/ и др." | 0,48 | **м** |  |  |
| 22. | „Събиране и транспортиране на разсипани от транспортни средства земни маси , строителни отпадъци , разлят бетон , пясък и др. инертни отпадъци , от уличните платна и тротоари при аварийни случаи до съоръжение за третиране „ | 15 | **тон**  |  |  |
| 23. | „Събиране и транспортиране на излезли от употреба гуми, поставени на обществени места „ | 15 | **тон** |  |  |
| 24. | "Почистване на рекламни и агитационни материали от обществени места" | 1,41 | **м2** |  |  |
| 25. | "Почистване на графити от обществени площи и места , общинска собственост" | 1,58 | **м2** |  |  |
| 26. | „Почистване на подлези”: |  |  |  |  |
| 26.1.„Ръчно метене” | 0,02 | **м2** |  |  |
| 26.2.„Механизирано метене с малогабаритна метачна машина” | 0,04 | **м2** |  |  |
| 26.3.„Механизирано миене с водоструйка , пароструйка , машина за измиване на твърди подови настилки (ръчноводими или седлови)“ | 0,38 | **м2** |  |  |
| 26.4.„Ръчно почистване от сняг и лед" | 0,04 | **м2** |  |  |
| 26.5.„Ръчно обработване чрез разпръскване на подходящи смеси" | 0,03 | **м2** |  |  |
| 27. | "Механизирано обработване против заледяване на уличните платна, чрез разпръскване на ": |   |  |   |  |
| 27.1. | техническа сол /натриев хлорид NaCl/ и/или смес NaCl в твърдо състояние и воден разтвор  | 41,27 | **дка** |  |  |
| 27.2. | калциево-хлоридни смеси: вода /калциев двухлорид или магнезиев двухлорид , в съотношение 3:1 | 53,47 | **дка** |  |  |
| 28. | „Механизирано обработване на мостови съоръжения чрез разпръскване на пясъчно-солни смеси“ | 20,63 | **дка** |  |  |
| 29. | "Механизирано почистване с плуг на улични платна и площади от сняг " | 5,46 | **дка** |  |  |
| 30. | "Механизирано почистване от сняг на тротоари, пешеходни зони, велоалеи и други места за обществено ползване със специализирана малогабаритна техника с плуг и устройство за разпръскване на NaCl или смеси с калциев двухлорид или магнезиев двухлорид и др., които да отговарят на законовите нормативни изисквания" | 4,28 | **дка** |  |  |
| 31. | "Ръчно обработване на тротоари, подходи към подлези и метростанции, пасарелки, надлези, спирки на МГТ , велоалеи и други места за обществено ползване, чрез разпръскване на NaCl или смеси , против заледяване , съобразено с температурните условия" | 12,60 | **дка** |  |  |
| 32. | "Ръчно почистване на тротоари, подходи към подлези и метростанции, пасарелки, надлези, спирки на МГТ , велоалеи и други места за обществено ползване от сняг и лед, без разпръскване на смеси (реагенти) против заледяване" | 5,97 | **дка** |  |  |
| 33. | "Товарене и извозване на сняг до указано място за депониране" | 9,75 | **м3** |  |  |
| **Обща пределна цена за еднократно изпълнение на дейностите в лв.:**  | **706, 94** |  |  |  |

* **ЦЕНИ ЗА ИЗПЪЛНЕНИЕ НА СПЕЦИФИЧНИ ДЕЙНОСТИ**

Оценката на ценовите предложения за изпълнение на специфичните дейности се изчислява на базата на сумата от точките, получени в резултат на съпоставяне на отделните предложени от участниците единични цени за посочените от Възложителя специфични видове дейности, имащи съответната тежест.

Максималният общ брой точки за изпълнението на специфичните дейности е 60.

Отделните единични цени по видове дейности са с тежест /Хi/ съгласно таблицата:

*Таблица 3. Относителна тежест на основни разходоформиращи цени*

|  |  |
| --- | --- |
| **Видове дейности - Сn** | **Макс. брой точки - Хi** |
| 1.     "Събиране и транспортиране на отпадъци от контейнери до съоръжение за третиране" | 13 |
| 2.     „Събиране и транспортиране на Едрогабаритни отпадъци (ЕГО) и строителни отпадъци, образувани при извършване на ремонтни дейности от домакинствата, до съоръжение за третиране" | 3.5 |
| 3.     " Механизирано метене на улици /улични платна/ и площади " | 5 |
| 4.     "Механизирано метене на тротоари, пешеходни зони, велоалеи и други места за обществено ползване"  | 5 |
| 5.     "Миене с автоцистерна с маркуч на улици, тротоари, площади, велоалеи и др. места за обществено ползване” | 5 |
| 6.     "Миене с автоцистерна с дюзи на улични платна и площади" | 3 |
| 7. "Механизирано обработване на уличните платна, чрез разпръскване на подходящи смеси :техническа сол /натриев хлорид NaCl/” | 10 |
| 8. "Механизирано обработване против заледяване на уличните платна, чрез разпръскване на калциево-хлоридни смеси: вода /калциев двухлорид или магнезиев двухлорид , в съотношение 3:1“ | 6.5 |
| 9. "Ръчно обработване на тротоари, подходи към подлези и метростанции, пасарелки, надлези, спирки на МГТ , велоалеи и други места за обществено ползване, чрез разпръскване на NaCl или смеси, против заледяване , съобразено с температурните условия" | 5 |
| 10. "Ръчно почистване на тротоари, подходи към подлези и метростанции, пасарелки, надлези, спирки на МГТ, велоалеи и други места за обществено ползване от сняг и лед, без разпръскване на смеси (реагенти) против заледяване" | 4 |
| Общ брой точки: | 60 |

Оценка на предложените от участниците единични цени се извършва за всяка от специфичните дейности поотделно. Участникът предложил най-ниската цена за съответната дейност получава максималния брой от посочените по-горе точки. Останалите точки по предложените от другите участници цени се изчисляват по формулата:

**Tn = (Сmin /Сn) х Xi, където**

**Tn –** точките, които получава n-тия участник за предложената за съответната специфична дейност единична цена;

**Сmin  -** стойността на най–ниската предложена единична цена за съответния вид дейност;

**Сn** **-** предложената единична цена за съответния вид специфична дейност от n-тия участник.

**Xi** - посочените точки (тежести) за съответния вид дейност.

Получените точки, като резултат от приложението на горната формула, се взимат предвид до втория знак след десетичната запетая, включително.

Получените точки на всеки участник по предложените цени за отделните видове специфични дейности, се сумират:

|  |  |
| --- | --- |
| **ТСП.Д.n =** | $$\sum\_{i=1}^{10}Tni$$ |

Оценката за изпълнение на специфичните дейности, формираща максимум **60 точки** в Показател **П2 КОЦП**, за всеки участник се изчислява по следната формула:

**ОСП.Дn = ( ТСП.Дn / ТСП.Д.max)х 60**, където:

**Осп.дn** - оценка на предложените от участника цени за изпълнение на специфичните дейности на n-тия участник;

**ТСП.Д.max** – точките на участника, получил най-голям брой точки за изпълнение на специфичните дейности;

 **ТСП.Дn** – точките на n-тия участник за изпълнение на специфичните дейности.

* **П2 КОМПЛЕКСНА ОЦЕНКА НА ЦЕНОВОТО ПРЕДЛОЖЕНИЕ (П2 КОЦП)** на всеки участник се получава като сума от оценките на офертата по двата подпоказателя и се изчислява по формулата:

**П2КОЦП** = **ОО.Цn** + **Осп.дn**

**ІV. Комплексна оценка (КО)**

Комплексната оценка (КО) на офертите на участниците, се формира като сбор от точките по отделните показатели от методиката, умножени по съответстващия им теглови коефициент. Максималният брой точки, които дадена оферта може да получи е 100 т.

Или:

**КО = П1ТП х0,5 + П2КОЦП х0,5**

На първо място се класира офертата получила най-високата Комплексна оценка (КО).

Крайното класиране се извършва в низходящ ред, въз основа на получената **КО** на всяка оферта. **Офертата, получила най-висок брой точки, се класира на първо място.**